b'\n_START_ARTICLE_\nCourier (kirjasintyyppi)\n_START_PARAGRAPH_\nCourier on p\xc3\xa4\xc3\xa4teviivallinen ja tasalevyinen, kirjoituskoneiden kirjasimia muistuttava kirjasintyyppi tai fontti. Se sopii parhaiten taulukkomuotoisen tiedon esitt\xc3\xa4miseen, teknisiin asiakirjoihin ja tekstink\xc3\xa4sittelyyn. Howard Kettler suunnitteli Courierin alun perin 1900-luvun puoliv\xc3\xa4liss\xc3\xa4 IBM:lle kirjoituskoneissa k\xc3\xa4ytett\xc3\xa4v\xc3\xa4ksi kirjasintyypiksi. My\xc3\xb6hemmin Adrian Frutiger piirsi sen uudelleen IBM Selectric series -valikoimaa varten. Courier on laajasti k\xc3\xa4ytetty, ja se kuuluu useimpien tietokoneiden perusfontteihin.'